जुम्लाका शेरबहादुरले चुमे कर्णाली करिडोर म्याराथनको उपाधि
चंखेली गाउँपालिका सल्लीसल्लाबाट सुरु भएर त्यहाँको केन्द्रलाई रुट बनाएर गरिएको कर्णाली करिडोर म्याराथन सम्पन्न भएको छ ।
हुम्ला — चंखेली गाउँपालिका सल्लीसल्लाबाट सुरु भएर त्यहाँको केन्द्रलाई रुट बनाएर गरिएको कर्णाली करिडोर म्याराथन सम्पन्न भएको छ ।९ किलोमिटर दुरीको दौड प्रतियोगितामा जुम्लाका शेरबहादुर अधिकारी प्रथम भएका छन् । उनले ३७ मिनेट ४८ सेकेन्डमा उक्त दुरी पार गरेका हुन् ।दोस्रो भएका जुम्लाकै प्रकाश कठायतले ३७ मिनेट ४९ सेकेन्डमा उक्त दुरी पार गरे भने तेस्रो भएका हुम्लाका सर्जन रावलले ३९ मिनेट ५५ सेकेन्ड मा उक्त दुरी पार गरेका थिए । प्रथम भएका अधिकारीले २५ हजार रुपैयाँ, दोस्रो भएका कठायतले १५ हजार रुपैयाँ र तेस्रो भएका रावलले ५ हजार रुपैयाँ नगद र प्रमाणपत्र पाएका छन् ।'कर्णाली करिडोर मृत्युमार्ग हैन, स्वर्गमार्ग बनौं र जैविक विविधता संरक्षण तथा पर्यापर्यटनका लागि खेलकुद' भन्ने मूलनाराका गणतन्त्र दिवसको अवसरमा म्याराथन भएको हो ।